stanford-oval/wikipedia huggingface dataset:
Saturnus
Saturnuksen kuut

Saturnukselta tunnetaan 274 kuuta (vuonna 2023). Viimeksi vuonna 2023 määrä kasvoi 62 kuulla. Saturnuksen kuista suurin on 5 150 kilometrin läpimittainen Titan. Titan sisältää yli 90 prosenttia Saturnusta kiertävästä massasta renkaat mukaan lukien. Pilvien peittämä Titan on ainoa kuu aurinkokunnassa, jolla on merkittävä, enimmäkseen typestä koostuva kaasukehä ja siellä on myös hiilivetyjärviä. Saturnuksen toiseksi suurimmalla kuulla Rhealla saattaa olla heikko oma rengasjärjestelmä. Useimmat Saturnuksen kuut ovat pieniä jäisiä kappaleita, joiden tiheys on alhainen. Perinteisesti useat Saturnuksen kuut on nimetty kreikkalaisen mytologian titaaneiden mukaan.
| Saturnuksen suurimmat kuut, verrattuna Maan Kuuhun> Nimi  | Saturnuksen suurimmat kuut, verrattuna Maan Kuuhun> Kuva | Saturnuksen suurimmat kuut, verrattuna Maan Kuuhun> Läpimitta (km) | Saturnuksen suurimmat kuut, verrattuna Maan Kuuhun> Massa (kg) | Saturnuksen suurimmat kuut, verrattuna Maan Kuuhun> Ratasäde  (km) | Saturnuksen suurimmat kuut, verrattuna Maan Kuuhun> Kiertoaika  (päivää) | Saturnuksen suurimmat kuut, verrattuna Maan Kuuhun> Radan eksentrisyys | Saturnuksen suurimmat kuut, verrattuna Maan Kuuhun> Radan inklinaatio | Saturnuksen suurimmat kuut, verrattuna Maan Kuuhun> Tiheys   g/cm³ | Saturnuksen suurimmat kuut, verrattuna Maan Kuuhun> Albedo |
| --- | --- | --- | --- | --- | --- | --- | --- | --- | --- |
| Mimas |  | 400 (10 % Kuu) | 0,4 · 1020 (0,05  Kuu) | 185 000 (50 % Kuu) | 0,9 (3 % Kuu) | 0,0202 | 1,51° | 1,15 | 0,77 |
| Enceladus |  | 500 (15 % Kuu) | 1,1 · 1020 (0,2 % Kuu) | 238 000 (60 % Kuu) | 1,4 (5 % Kuu) | 0,0045 | 0,019° | 1,60 | 0,99 |
| Tethys |  | 1 060 (30 % Kuu) | 6,2 · 1020 (0,8% Kuu) | 295 000 (80 % Kuu) | 1,9 (7 % Kuu) | 0 | 1,12° | 0,97 | 0,8 |
| Dione |  | 1 120 (30 % Kuu) | 11 · 1020 (1,5 % Kuu) | 377 000 (100 % Kuu) | 2,7 (10 % Kuu) | 0,0022 | 0,02° | 1,48 | 0,55 |
| Rhea |  | 1 530 (45 % Kuu) | 23 · 1020 (3 % Kuu) | 527 000 (140 % Kuu) | 4,5 (20 % Kuu) | 0,0012583 | 0,345° | 1,23 | 0,65 |
| Titan |  | 5 150 (150 % Kuu) | 1 350 · 1020 (180 % Kuu) | 1 222 000 (320 % Kuu) | 16 (60 % Kuu) | 0,028880 | 0,34854° | 1,88 | 0,21 |
| Hyperion |  | 360 · 280 · 225 | 0,5584 ± 0,0068 · 1019 | 1 481 009 (380 % Kuu) | 21,27661 (78 % Kuu) | 0,1230061 | 0,43° | 0,56 | 0,25 |
| Japetus |  | 1 440 (40 % Kuu) | 20 · 1020 (3 % Kuu) | 3 560 000 (930 % Kuu) | 79 (290 % Kuu) | 0,0286125 | 15,47° | 1,08 | 0,04–0,5 |
| Phoebe |  | 230 · 220 · 210 | 0,8292 ± 0,0010 · 1019 | 12 955 759 (3 370 % Kuu) | 550,564636 (2 000 % Kuu) | 0,1562415 | 151,66° | 1,63 | 0,06 |
Saturnuksen tutkiminen

Pioneer 11 oli ensimmäinen avaruusluotain, joka lensi Saturnuksen ohi syyskuussa 1979. Seuraavien kahden vuoden aikana planeetan ohittivat Voyager 1 (marraskuussa 1980) ja Voyager 2 (elokuussa 1981). Cassini-Huygens oli ensimmäinen avaruusluotain, joka saapui tutkimaan Saturnusta ja sen kuu- ja rengasjärjestelmää kiertoradalta vuonna 2004. Luotaimen mukana kulkenut Huygens-luotain laskeutui Titanin pinnalle vuonna 2005.
Saturnuksen renkaat eivät näy kiikarilla, vaan tarvitaan harrastajakaukoputki, jolla ne näkyvät noin 20-kertaisella suurennuksella. Kaukoputkella näkyy Saturnuksen suurin kuu Titan, toiseksi suurin kuu Rhea sekä Tethys, Dione ja Japetus.
Aiheesta muualla

Kuvia tai muita tiedostoja aiheesta Saturnus Wikimedia Commonsissa
Riikonen, Marko: Saturnus sai renkaansa vasta hiljattain Tähdet ja avaruus. 14.12.2017. Viitattu 19.11.2018.
Olsen, Lone Djernis: Saturnus: Kaasuplaneetta kauniine renkaineen Tieteen kuvalehti. 5.5.2014. Viitattu 19.11.2018.
Jeppesen, Rikke: Saturnus vihdoin värillisissä lähikuvissa Natgeo.fi. 22.5.2017. Viitattu 19.11.2018.
Saturn Facts Nine Planets. Viitattu 19.11.2018 (englanniksi).
Redd, Nola Taylor: What is Saturn Made Of? Space.com. 14.11.2012. Viitattu 19.11.2018 (englanniksi).
Coffey, Jerry: Does Saturn Have a Solid Core? Universe Today. 30.7.2008. Viitattu 19.11.2018 (englanniksi).
Williams, Matt: The Planet Saturn Universe Today, Phys.org. 3.8.2015. Viitattu 19.11.2018 (englanniksi).
Williams, David R.: Saturn Fact Sheet NASA. 27.9.2018. Viitattu 19.11.2018 (englanniksi).
Aurinkokunta
| --- | --- |
Kuut: Maan ·  Marsin ·  Jupiterin ·  Saturnuksen ·  Uranuksen ·  Neptunuksen ·  Pluton ·  Haumean ·  Makemaken ·  Eriksen ·  Pikkuplaneettojen
Renkaat: Jupiterin ·  Saturnuksen (Rhean)  ·  Chariklon ·  Uranuksen ·  Neptunuksen
Pienkappaleet: Meteoroidit ·  Pikkuplaneetat ·  Asteroidit ·  NEA:t ·  Asteroidivyöhyke ·  Troijalaiset ·  Kentaurit ·  Damocloidit ·  Transneptuniset kohteet ·  Kuiperin vyöhyke ·  Hajanainen kiekko ·  Hillsin pilvi ·  Oortin pilvi ·  Komeetat
Saturnuksen renkaat auringon valaisemana.
Luotain Cassini taiteilijan näkemyksenä Saturnusta kiertävällä radalla.
Kauko Moisio

Kauko O. Moisio
Kauko O. Moisio (5. lokakuuta 1928 Ypäjä – 26. marraskuuta 2007 Helsinki) oli suomalainen taiteilija ja seppä. Moisio oli vuonna 1979 perustetun Taidesepät-järjestön kunniajäsen, ja hänen vaikutuksestaan sepäntyö hyväksyttiin Suomessa taideteollisuudeksi.
Moisiosta on tehty Simo Helanderin ohjaama tv-dokumentti Kaupunkilaisseppä, joka esitettiin MTV:ssä 1982.
Teoksia

Espoonlahden kirkon taontatyöt, muun muassa alttarikrusifiksi Laupias Kristus, kastemalja Kasteen siunaus ja uhrikynttelikkö 1980.
Temppeliaukion kirkon taontatyöt alttarikrusifiksi Kristus voittajana, pronssiin kuumataottu kastemalja Uskon kristalli ja kyntteliköt 1969, uhrikynttelikkö 1982.
Helsingin kaupunginkirjasto Pasilan suihkulähdeveistos Ajatuksen lento 1985.
Aiheesta muualla

Taidetakoja, seppä Kauko Moisio kuumentamassa metallia ahjon ääressä pajassaan, valokuva vuodelta 1976. Helsingin kaupunginmuseo (Finna)
https://www.kaukomoisio.com/
Temppeliaukion kirkon kastemalja.
Ajatuksen lento, yhdessä Kaarlo Leppäsen kanssa, 1986, Pasilan kirjaston edustalla, Helsinki.
Sahlström

Sahlström on seuraavien henkilöiden sukunimi:
Antti Sahlström, suomalainen toimittaja ja uutistenlukija
Eric Sahlström (1912–1986), ruotsalainen avainviulisti
Mattias Sahlström (s. 1968), ruotsalainen koripalloilija
Petri Sahlström (s. 1971), suomalainen taloustieteilijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kiikoisten kirkko

| Kiikoisten kirkko |
| --- | --- |
 Kiikoisten kirkko keväällä 2015
Sijainti:  Kiikostentie 300, Kiikoinen, 38360 Sastamala
Koordinaatit:  61°27′13.1″N, 022°34′37.5″E
Seurakunta:  Sastamalan seurakunta
Rakentamisvuosi:  1851
Suunnittelija:  Pehr Johan Gylich
Materiaali:  puu
Istumapaikkoja:  750
Tyylisuunta:  empiretyyli
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kiikoisten kirkko on Sastamalan Kiikoisissa sijaitseva empiretyylinen puinen ristikirkko. Arkkitehti Pehr Johan Gylichin suunnittelema kirkko valmistui vuonna 1851. Sen kuorinvastaisessa päädyssä on kupukattoiseen lyhtyyn päättyvä kellotorni. Sisätilat ovat puuholvien kattamat. Kirkko on korjattu ainakin vuosina 1873, 1881, 1924 ja 1977 Vuoden 1924 remontissa myös korotettiin kellotornia yhdeksällä metrillä.
Kirkon alttaritaulun on maalannut Felix Frang vuonna 1924 ja se on nimeltään Getsemane.
Kirkossa on Kangasalan urkutehtaan valmistamat 14-äänikertaiset pneumaattiset urut vuodelta 1924.
Elin Magnusson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Elin Maria Magnusson
Syntymäaika: 2. kesäkuuta 1982
Syntymäpaikka: Örebro, Ruotsi
Pelipaikka: keskikenttäpelaaja
Pituus: 173 kg
Junioriseurat
: Hallsbergs BK
Seurat
| Vuodet | Seura | O | (M) |
| 1998 | IFK Kumla |  |  |
| 1999–2015 | KIF Örebro | 275 | (29) |
| Yhteensä | Yhteensä | 275 | (29) |
Maajoukkue
| 2013–2014 | Ruotsi | 1 | (0) |

Elin Maria  Magnusson (s. 2. kesäkuuta 1982 Örebro, Ruotsi) on ruotsalainen uransa päättänyt jalkapalloilija, joka pelasi urallaan keskikenttäpelaajana. Magnusson lopetti jalkapalloilun vuonna 2015 vammojen vuoksi. Hän pelasi KIF Örebron paidassa huimat 275 ottelua joissa teki 29 maalia. Magnusson käytti pelinumeroa 12. Hän edusti urallaan myös Ruotsin naisten jalkapallomaajoukkuetta ottelussa Tanskaa vastaan 2013.
Bella Thorne

| Bella Thorne |
| --- | --- |
Bella Thorne vuonna 2021. Bella Thorne vuonna 2021.
Henkilötiedot
Koko nimi:  Annabella Avery Thorne
Syntynyt: 8. lokakuuta 1997 (ikä 27)  Pembroke Pines, Florida, Yhdysvallat
Ammatti:  näyttelijä laulaja malli
Näyttelijä
Aktiivisena:  2003–
Merkittävät roolit:  CeCe Jones (Shake It Up)
Palkinnot
 Young Artist -palkinto My Own Worst Enemy 2009 Shake It Up 2010 Frenemies 2013 Teen Choice -palkinto The Duff 2015 
Aiheesta muualla
Viralliset kotisivut
IMDb 
AllMovie
Annabella Avery ”Bella” Thorne (s. 8. lokakuuta 1997 Pembroke Pines, Florida) on yhdysvaltalainen näyttelijä, laulaja ja malli. Hänet tunnetaan parhaiten Disney Channelin tilannekomediasarjasta Shake It Up (2010–2013), jossa hän näytteli toista päähenkilöä, CeCe Jonesia.
Varhaiselämä

Bella Thornen vanhemmat ovat Tamara (o.s. Beckett) ja Delancey Reinaldo ”Rey” Thorne. Hänellä on kolme vanhempaa sisarusta: Kaili (s. 1992), Danielle ”Dani” (s. 1993) ja Remington ”Remy” Thorne (s. 1995). Hänen kaikki sisaruksensa ovat myös näytelleet. Thornella on äitinsä puolelta italialaisia ja irlantilaisia ja isänsä kautta kuubalaisia sukujuuria.
Bella Thornen isä kuoli keväällä 2007 moottoripyöräonnettomuudessa. Hänen äitinsä oli yksinhuoltaja, ja Thorne on kertonut perheen elämän olleen taloudellisesti hyvin tiukkaa. Hän alkoikin työskennellä lapsinäyttelijänä elättääkseen perhettään.
Thorne sairastaa dysleksiaa, joka hänellä diagnosoitiin ensimmäisellä luokalla. Hän kävi ensin julkista koulua, mutta siirtyi myöhemmin kotiopetukseen. Suurimmaksi syyksi tähän Thorne kertoi kiusaamisen, jota koki alakoulussa.
Ura > Näyttelijänä

Thorne aloitti näyttelemisen lapsena esiintyen televisiosarjoissa kuten O.C., Dirty Sexy Money ja Big Love. Läpimurtoroolinsa hän teki lyhytikäisessä draamasarjassa My Own Worst Enemy, josta hän voitti Young Artist -palkinnon. Saatuaan roolin Shake It Upista Thorne alkoi käydä kolmella eri tanssitunnilla joka ilta, sillä hänellä ei ollut aiempaa tanssijankokemusta. Sarjaa tehtiin kolme tuotantokautta vuosina 2010–2013. Thorne on voittanut CeCen roolistaan parhaan nuoren näyttelijän Young Artistin. Hän on esiintynyt myös mainoksissa vauvaiästä saakka, ja elokuvissa yhdeksänvuotiaasta lähtien.
Thornen ensimmäinen merkittävä elokuvarooli oli Lomapainajainen (Blended, 2014) ja hänen ensiesiintymisensä Hollywood-tuotannossa. Sen jälkeen hän on näytellyt muun muassa ilkeää tyttöä Madisonia nuortenelokuvassa The Duff vuonna 2015. Thorne voitti roolistaan Teen Choice -palkinnon. Hän esiintyi myös MTV:n sarjassa Scream, joka pohjautuu samannimiseen elokuvasarjaan.
Ura > Laulajana

Thorne esitti Zendayan kanssa duettona kappaleen ”Watch Me” Shake It Upin soundtrackille Break It Down. Hänen soolokappaleensa ”TTYLXOX” sisältyy sarjan toiselle soundtrackille Live 2 Dance. Thorne ja Zendaya julkaisivat myös Made in Japan -nimisen EP:n Walt Disney Recordsin kautta vuonna 2012.
Thorne sai levytyssopimuksen Hollywood Recordsilta vuonna 2013. Marraskuussa 2014 Thorne julkaisi EP-levyn Jersey, jolta ilmestyi hänen ensimmäinen virallinen singlensä ”Call It Whatever”. Kappale nousi Billboardin tanssimusiikkilistan sijalle 10.
Ura > Mallina

Thorne esiintyi ensimmäisessä mainoskuvassaan Parents Magazine -lehdelle vain kuuden viikon ikäisenä. Hän on myöhemmin esiintynyt muun muassa Tommy Hilfigerin, Guessin, Gapin ja Ralph Laurenin mainoksissa sekä Vogue- ja Elle -muotilehtien kansissa. Hän on ollut myös Neutrogenan mainoskasvo.
Ura > Muuta

Thorne on julkaissut kolme kirjaa, jotka ovat lajiltaan nuortenkirjallisuutta. Niistä ensimmäinen, Autumn Falls, julkaistiin vuonna 2015.
Thornen ohjausdebyytti, aikuisviihde-elokuva Her & Him julkaistiin Pornhub-sivustolla vuonna 2019. Thorne liittyi Onlyfansiin vuonna 2020 ja ansaitsi jo vuorokauden sisällä miljoona dollaria alustalla julkaisemillaan eroottisilla kuvilla. Vuonna 2021 hän ansaitsi Onlyfansin kautta jo 11 miljoonaa dollaria kuukaudessa.
Yksityiselämä

Thorne oli vuosina 2017–2019 polysuhteessa muusikko Mod Sunin ja internet-persoona Tana Mongeaun kanssa. Thorne on aikaisemmin seurustellut näyttelijä Gregg Sulkinin ja rap-artisti Lil Peepin kanssa.
Thorne identifioi itsensä alun perin biseksuaaliksi, mutta paljastikin vuonna 2019 olevansa panseksuaali. Hän on myös puhunut julkisuudessa lapsena kokemastaan seksuaalisesta hyväksikäytöstä, jota kesti vuosien ajan.
Diskografia > Studioalbumit

What Do You See Now? (2020)
Diskografia > EP-levyt

Made in Japan (2012)
Jersey (2014)
Diskografia > Singlet

”TTYLXOX” (2012)
”Call It Whatever” (2014)
Diskografia > Promosinglet

”Bubblegum Boy” (mukana Pia Mia, 2011)
”Watch Me” (Zendayan kanssa, 2011)
”Fashion Is My Kryptonite” (Zendayan kanssa, 2012)
”Contagious Love” (Zendayan kanssa, 2013)
Julkaisut

| Vuosi | Nimi | Julkaisija | Huomioita |
| --- | --- | --- | --- |
| 2015 | Autumn Falls | Ember | Teininovelli |
| 2016 | Autumn's Kiss | Ember | Teininovelli |
| 2016 | Autumn's Wish | Delacorte Press | Teininovelli |
Palkinnot ja ehdokkuudet

| Vuosi | Palkinto | Kategoria | Elokuva/sarja | Tulos | Lähde |
| --- | --- | --- | --- | --- | --- |
| 2008 | Young Artist Awards | Paras roolisuoritus tv-sarjassa – vieraileva nuori näyttelijä | O.C. | Ehdokkuus |  |
| 2009 | Young Artist Awards | Paras roolisuoritus tv-sarjassa – vieraileva nuori näyttelijä | October Road | Ehdokkuus |  |
| 2009 | Young Artist Awards | Paras roolisuoritus tv-sarjassa (komedia tai draama) – nuori sivuosanäyttelijä | My Own Worst Enemy | Voitto |  |
| 2010 | Young Artist Awards | Paras roolisuoritus tv-sarjassa – vieraileva nuori näyttelijä | Mental | Ehdokkuus |  |
| 2011 | Young Artist Awards | Paras roolisuoritus tv-sarjassa (komedia tai draama) – nuori pääosanäyttelijä | Shake It Up | Voitto |  |
| 2011 | Young Artist Awards | Merkittävä nuori kokoonpano tv-sarjassa (jaettu muiden näyttelijöiden kanssa) | Shake It Up | Ehdokkuus |  |
| 2011 | Young Artist Awards | Paras roolisuoritus tv-sarjassa – vieraileva nuori näyttelijä 11-15 vuotta | Waverly Placen velhot | Ehdokkuus |  |
| 2011 | Young Artist Awards | Paras roolisuoritus tv-sarjassa – vieraileva nuori sivuosanäyttelijä 11-16 vuotta | Big Love | Ehdokkuus |  |
| 2011 | Imagen Awards | Paras nuori näyttelijätär – Televisio | Shake It Up | Ehdokkuus |  |
| 2012 | Young Artist Awards | Paras roolisuoritus tv-sarjassa – Nuori pääosanäyttelijä | Shake It Up | Ehdokkuus |  |
| 2012 | Young Artist Awards | Merkittävä nuori kokoonpano tv-sarjassa (jaettu muiden näyttelijöiden kanssa) | Shake It Up | Ehdokkuus |  |
| 2012 | Imagen Awards | Paras nuori näyttelijätär – Televisio | Shake It Up | Voitto |  |
| 2012 | ALMA Awards | Suosikki tv-näyttelijätär – Komedia | Shake It Up | Ehdokkuus |  |
| 2013 | Young Artist Awards | Paras roolisuoritus tv-elokuvassa – Nuori pääosanäyttelijä | Frenemies | Voitto |  |
| 2013 | Young Hollywood Awards | One to Watch | itsenään | Voitto |  |
| 2014 | Young Hollywood Awards | You're So Fancy | itsenään | Voitto |  |
| 2014 | Young Hollywood Awards | Paras sosiaalisen median supertähti | itsenään | Ehdokkuus |  |
| 2014 | Teen Choice Awards | Choice naishottis | itsenään | Ehdokkuus |  |
| 2015 | Shorty Awards | Paras näyttelijätär | itsenään | Voitto |  |
| 2015 | Teen Choice Awards | Choice elokuva: Pahis | The Duff | Voitto |  |
| 2015 | Teen Choice Awards | Kohtauksen varastava näyttelijä | Scream | Ehdokkuus |  |
Aiheesta muualla

Kuvia tai muita tiedostoja aiheesta Bella Thorne Wikimedia Commonsissa
Bella Thorne Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat  Tšekki  Korea  Alankomaat 
Taiteenala:  MusicBrainz 
Henkilöt:  Deutsche Synchronkartei 
Muut:  Europeana  IdRef 
Bella Thorne vuonna 2012.
Karlholmsbruk

| Karlholmsbruk |
| --- | --- |

 Karlholmsbruk
 Koordinaatit: 60°30′59″N, 17°38′50″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Tierp
Väkiluku (31.12.2023):  1 206
Karlholmsbruk on taajama Tierpin kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 1 206 asukasta.
Karlholmsbruk on nimetty Charles De Geerin mukaan, joka perusti paikalle ruukin 1720-luvulla.
Aiheesta muualla

Kuvia tai muita tiedostoja aiheesta Karlholmsbruk Wikimedia Commonsissa
Månkarbo

| Månkarbo |
| --- | --- |
 Månkarbo
 Koordinaatit: 60°13′42″N, 17°27′44″E 
Valtio:   Ruotsi
Lääni:  Uppsalan lääni
Maakunta:  Upplanti
Kunta:  Tierp
Väkiluku (31.12.2023):  664
Månkarbo on taajama Tierpin kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 664 asukasta.
Aiheesta muualla

Kuvia tai muita tiedostoja aiheesta Månkarbo Wikimedia Commonsissa
Eric Sahlström

| Eric Sahlström |
| --- | --- |

Henkilötiedot
Syntynyt: 1912
Kuollut: 1986 (73–74 vuotta)
Ammatti:  muusikko
Muusikko
Tyylilajit:  kansanmusiikki 
Soittimet:  avainviulu
  [ Muokkaa Wikidatassa ] [ ohje ]  
Eric Sahlström (1912–1986) oli ruotsalainen kansanmuusikko ja aikansa merkittävimpiä avainviulisteja. Hän myös rakensi itse avainviuluja. Sahlström oli kotoisin Upplannin Tobosta.
Aiheesta muualla

Kuvia tai muita tiedostoja aiheesta Eric Sahlström Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Yhdysvallat  Puola 
Taiteenala:  MusicBrainz 
Muut:  Europeana
Väinö S. J. Laamanen

Väinö S. J. Laamanen
Mikkelin Sanomat 1920-luvulla.
Väinö Selim Johannes Laamanen (25. joulukuuta 1883 Joensuu – 20. elokuuta 1960 Heinola) oli suomalainen toimittaja.
Väinö S. J. Laamanen syntyi papin perheeseen. Hän meni vuonna 1907 harjoittelijaksi Karjalattareen ja siirtyi seuraavana vuonna Lappeenrantaan. Laamanen oli päätoimittajana Lappeenranta-lehdessä vuosina 1909–1911, Itä-Savossa vuosina 1911–1918, Kajaanin Kaiussa vuosina 1918–1919, Savonmaassa vuosina 1919–1923, Mikkelin Sanomissa vuosina 1923–1925, Suursavolaisessa vuosina 1926–1930 ja Heinolan Sanomissa vuosina 1930–1933. Hän siirtyi Lahti-lehden Heinolan toimiston hoitajaksi vuonna 1933, liittyi Itä-Hämeen toimitukseen vuonna 1944 ja hoiti Karjalan Heinolan toimistoa vuodesta 1952.
Väinö vihittiin Sanni Innolan (2.5.1885 - 25.1.1961, aikaisemmin Alexandra Ivanoff) kanssa 26.9.1909. Pariskunnalla oli kolme poikaa, Väinö Aimo Aatos (25.9.1912 - 30.6.1944), Aarre Jouko Johannes (17.12.1913 - 21.4.1988) ja Kauko Pentti Ilmari (24.12.1927 - 20.8.2012).
Toimittajantyönsä ohella Laamanen työskenteli opettajana eri paikkakunnilla, osallistui suojeluskuntatyöhön, toimi Kokoomuksen paikallisjärjestön sihteerinä ja hoiti erilaisia luottamustehtäviä.
Väinö S. J. Laamanen oli eversti Pentti Laamasen isä ja suurlähettiläs Anu Laamasen isoisä.
Ellen Karlsson

| Henkilötiedot |
| --- | --- | --- | --- |
Syntymäaika: 3. kesäkuuta 1994
Syntymäpaikka: , Ruotsi
Seura
Seura: KIF Örebro DFF
Pelinumero: 7
Ellen Karlsson (s. 3. kesäkuuta 1994 Ruotsi) on ruotsalainen jalkapalloilija, pelipaikaltaan puolustaja. Hän pelaa nykyisin Damallsvenskan-joukkue Örebron paidassa. Karlsson käyttää pelinumeroa 7.
Nasima Razmyar

| Nasima Razmyar |
| --- | --- |
 Nasima Razmyar Sanomatalon Media­torilla kesä­kuussa 2017
Henkilötiedot
Syntynyt: 13. syyskuuta 1984 (ikä 40) Kabul, Afganistanin demokraattinen tasavalta
Ammatti:  Kansanedustaja, kaupunginvaltuutettu
Poliitikko
Puolue:  SDP
Asema:  kansan­edustaja (2015–2017, 2023–),   Helsingin apulais­pormestari 2017-2023
Vaalipiiri:  Helsingin vaalipiiri
Kotipaikka:  Helsinki
Koulutus:  kulttuurituottaja (YAMK)
Uskonto:  islam
Lapset:  2
Vanhemmat:  Mohammed Daud Razmyar
Tunnustukset
 Vuoden pakolaisnainen 2010 
Aiheesta muualla
Virallinen sivu
Nasima Razmyar ([ˈrɑsmiɑr]; dariksi ‏نسیمه رزمیار‎, Nasime Razmyār; s. 13. syyskuuta 1984 Kabul, Afganistanin demokraattinen tasavalta) on suomalainen, afgaani­syntyinen sosiaali­demokraattinen poliitikko. Razmyar on toiminut Helsingin kaupungin­valtuutettuna vuodesta 2012 sekä kansanedustajana vuosina 2015-2017 ja uudelleen vuodesta 2023. Razmyar toimi vuosina 2017-2021 Helsingin kulttuurin ja vapaa-ajan apulaispormestarina ja vuosina 2021-2023 kasvatuksen ja koulutuksen apulaispormestarina.
Ennen kansan­edustajuuttaan Razmyar toimi sosiali­demokraattisen edus­kunta­ryhmän viestintä­sihteerinä. Koulutukseltaan Razmyar on kulttuurituottaja (YAMK).
Elämä ja ura

Razmyarin isä Mohammed Daud Razmyar oli Afganistanin demo­kraattisen tasa­vallan Moskovan-suur­lähettiläs. Perhe pakeni Suomeen Afganistanin vallan­kaappauksen jälkeen vuonna 1992 ja sai turva­paikan Suomesta vuonna 1993. Razmyar valmistui yli­oppilaaksi Töölön yhteiskoulusta vuonna 2004. Hän on suorittanut yhteisöpedagogin ja valtio-opin opintoja. Hänellä on ylempi ammatti­korkea­koulu­tutkinto kulttuuri­tuottajana.
Vuodet 2006–2007 Razmyar työskenteli Kansainvälisen siirtolaisuusjärjestön tehtävissä Tanskassa, minkä jälkeen hän työskenteli Mannerheimin Lasten­suojelu­liitossa ja Monika-Naiset-liitossa maahan­muuttajia koskevissa tehtävissä.
Vuonna 2010 Razmyar valittiin vuoden pakolais­naiseksi perusteena tasa-arvon ja yhden­vertaisuuden edistäminen. Samana vuonna hän osallistui Tanssii tähtien kanssa -ohjelman viidennelle kaudelle, mikä herätti keskustelua Suomen afgaani­yhteisössä.
Vuoden 2011 edus­kunta­vaaleissa Razmyar oli SDP:n ehdokkaana Helsingin vaalipiirissä ja ylsi 4 295 äänellä vara­sijalle. Kesä–joulu­kuussa 2011 Razmyar toimi Mikael Jungnerin edus­kunta-avustajana. Vuoden 2012 alusta alkaen hän toimi SDP:n edus­kunta­ryhmän poliittisena avustajana ja vuoden 2013 alusta SDP:n edus­kunta­ryhmän viestintä­sihteerinä.
Razmyar valittiin vuoden 2012 kunnallis­vaaleissa Helsingin kaupungin­valtuustoon 1 671 äänellä. Hän oli SDP:n ehdokas myös vuoden euro­vaaleissa 2014, joissa sai 12 312 ääntä. Razmyar oli ehdolla myös edus­kunta­vaaleissa 2015. Hän sai vaaleissa 5 156 ääntä ja tuli valituksi edus­kuntaan.
Razmyar erosi eduskunnasta kesäkuussa 2017 tultuaan valituksi Helsingin apulaispormestariksi. Hänen tilalleen kansanedustajaksi nousi Pilvi Torsti. Razmyarin pormestarikampanjaa rahoitti demariaktiivien johtama leirimökkiyhdistys Työläisnuorten tuki ry, joka on toiminut valtiontuilla ja veikkausvoittovaroilla sekä ay-jäsenmaksurahoitteisin ostoin ja on salannut vuosikertomuksensa, tilinpäätöksensä ja hallituksensa jäsenet.
Razmyar valittiin uudelleen kansanedustajaksi vuoden 2023 eduskuntavaaleissa 14108 äänellä. Syyskuussa 2023 SDP:n puoluekokous valitsi Razmyarin puolueen 1. varapuheenjohtajaksi vuosille 2023-2026.
Helmikuussa 2024 Razmyar valittiin sosialidemokraattisten puolueiden maailman kattojärjestön varapuheenjohtajaksi järjestön kokouksessa Madridissa.
Yksityiselämä

Razmyar avioitui touko­kuussa 2015. Hän sai poika­lapsen elo­kuussa 2016 ja toisen poikalapsen elokuussa 2019. Razmyarin äidin­kieli on dari.